text: Kabelfejl gav sort skærm
  05 februar 2011 kl. 10.21
  En stor del af borgerne i Kolding mistede fredag aften billedet på deres tv skærm. En kabelfejl i TRE-FORs underjordiske kabler betød strømafbrydelse på Stofas net.
  Mange seere i Kolding nåede lige at få afslutningen på X-Factor med i aftes før det gav sort skærm.
  En kabelfejl hos TRE-FOR betød nedbrud i Kolding midtby og den nordlige del af byen.
  Ifølge TRE-FORs administrerende direktør, Knud Steen Larsen, så er det stadig usikkert, hvad nedbrudet skyldes.
  - Det kan være et graveuheld eller fordi det i øjeblikket tør så hurtigt i jorden, at gnidningsmodstanden har påført kablet en fejl, siger Knud Steen Larsen.
  Fejlen er rettet og alle i Kolding kan nu se TV igen.
  